
Perses  Doctissime, 

Socii  et  Auditores  Eruditi  ! 

TT  ARVE  IUS  noster,  hoc  Regium  Collegium  Medicorum,  postquam 
dotavisset  ac  ditavisset,  prudenter  admodum  instituit,  festum 
diem  quotannis  agi,  in  quo  orationem  in  memoriam  illorum  nomi- 
natim  qui  de  repubhca  bene  meruissent,  et  praesertim  in  boc 
Collegium  beneficia  contubssent,  in  lingua  Latina  socius  abquis 
haberet;  eo  consilio,  ut  ad  eorundum  imitationem,  et  ad  naturae 
optimae  ducis  studium,  praesertim  per  experimenta,  incitentur 
posteri. 

Bene  et  sapienter,  mea  quidem  sententia,  institutum  erat.  Quid 
enin  gratius  et  jucandius,  quid  liberali  animo  magis  consentaneum, 
qucim  more  solemni,  ita  majorum  laudes  celebrare,  et  beneficia  in 
cives  universos  collata  recensere  ? Quid  utilius  ad  nostros  animos  in 
virtutis  amorem,  in  liberalem  sine  invidia,  sine  rixa,  honoris  ac 
dignitatis  ambitum  erigendos,  quam  haec  frequens  recordatio,  inveniri 
possit  ? 

Ingenuo  cuiquam  tristis  sane  est  cogitatio  secum  reputanti, 
quam  pauci  eorum,  qui  ingenio  gestisque  suis  mundo  profuerunt, 
aut  prodesse  voluerunt,  famam  sibi  perennem  paraverint ; adeo 
fluxus  temporis,  aut  praesens  invidia,  aut  rerum  humanarum  vices 
iniquo  quasi  turbine  merita  atque  inventa  eorum  submerserunt. 

Hanc  injuriam  ne  viri  in  nostra  arte  insignes  hodie  paterentur, 
et  nosmetipsi  ne  damnum  grave  per  talem  negligentiam  acciperemus, 
optime  cavit,  ut  opinor,  Harveius,  solennem  hanc  celebrationem 
instituendo. 

Hinc  enim  evenit  ut  nemo  nostrum,  qui  artem  suam  bene  trac- 
taverit, suo  praeconio  egeat;  atque  ut  singulum  quodque  artis  incre- 
mentum, et  felicior  usus  justis  palam  titulis,  si  ita  dicam,  et  sua 
quasi  imagine  in  hac  aula  condecoretur. 

Itaque  talem  celebrationem  et  congruam  et  apprime  utilem  esse 
nemo  opinor  inveniendus  est  qui  inficias  ibit. 

Attamen  una  et  altera  vice  nostris  comitiis  interfuisse  mihi 
accidit,  quando  orator  noster  lingua  hodierna  sibi  non  hcere  uti 
graviter  conquestus  sit : — “ Se  scilicet  compedibus  quasi  obstrictis 
sentire,  nec  eloquii  vim  promere  posse,  ideoque  hanc  legem,  Latine 
loqui,  rescindendam  penitus  putabat.” 

Certe  nunquam  ita  quicquam  spectatum  et  perfectum  fuit, 
“ quin  res,  aetas,  aliquid  apportet  novi ; aliquid  moneat,  ut  illa,  quae 
tibi  putaris  prima,  in  experiundo  repudies.”  Sed  in  hac  re  parum 
illam  sententiam  valere  mihi  est  persuasum. 

Quo  tandem  redit  ista  accusatio  ? 

An  Latine  loqui  verae  rerum  medicarum  scientiae  obstitisse 
unquam  repertum  fuit?  Anne  id,  in  quo  quasi  fundamine  tota 
liberalis  institutio  semper  ubique  constitit,  literis  humanioribus 
penitus  imbui,  nullam  vim  habere  in  hac  nostra  provincia 
existimetur  ? 

Nam  parvi  momenti  habebitur  seu  vir  culti,  sive  inculti  ingenii, 
humanus  an  inhumanus,  ne  dicam  ferus,  moribus  ac  ingeniis  medicus 
evaserit  ? 

Non  sic  judicavit  Harveius  noster. 

Ei  haud  satisfecit  ut  qui  hoc  divinum  pene  inter  homines  munus 
suscipere  vellent,  scientiam  suam,  ut  ita  dicam,  obiter  ac  temere 

prehenderint.  Fontes  sacros  adire,  et  mentem  bonis  disciplinis 
studiisque  humanioribus  penitus  inigare  nos  hortatus  est,  exemploque 
suo  docuit. 

Duplex  profecto  fructus  a literaram  studio  exoriri  solet.  Primo 
quod  nulla  alia  ratione,  quam  literis  veteribus  in  manu  versandis, 
mens  tam  acuitur  et  expolitur.  Deinde,  quod  his  quasi  eruditionis 
magistris  in  pueritia  subjecti,  nos  nimiam  istam  confidentiam  quse 
suo  saeclo,  ne  dicam  sibimet  ipsi,  praeter  modum  inepteque  gloriatur, 
ultro  dediscimus. 

Porro  si  linguam  Latinam  spectes,  partesque,  quas  in  universa 
hominum  cultura  per  tot  saecula  egerit,  diligenter  perpendas,  nonne 
omnibus  statim  occurrit  in  hac  lingua  scientiae  omnes  indagationes 
et  inventa  olim  vulgata  esse  ? In  hac  vetustatis  monumenta 
conservata ! Hinc  barbariei  et  ignorantiae  nubibus  fugatis,  medicina 
stylo  accurato,  lucidoque  rerum  ordine  primum  eluxit,  et  statum 
sibi  honorificum  vindicavit ! 

Quin  in  hac  eadem  lingua,  Collegii  nostri  annales  priores, 
statuta,  Pharmacopoeia  nostra,  nostrae  formulae,  usque  adhuc  scripta 
sunt. 

Quid  si  sagax  ille  animo  forsitan  praevidisset  diem  in  quo  a 
nostris  studiis,  nostra  disciplina  literae  humaniores  pene  alienatae 
forent  ? Angliaeque  Academias  antiquas  Medicinae  studiosis  tantum 
non  desertas,  vel  perpaucis  frequentatas ; tantoque  malo  cupiens 
occurrere,  normam  hanc  nobis  prudens  imposuerit  ? 

Sed  de  hac  re  satis  disceptatum  est.  Defendat  quod  quisque 
sentit.  Sunt  enim  judicia  libera. 

Nos,  ut  spero,  institutum  Harveii  tenebimus. 

Quicquid  eveniat,  hoc  sane  gratulandum  omnibus  nobis  puto, 
scilicet  artem  Latine  loquendi  non  hactenus  in  desuetudinem  apud 
nos  abiisse.  Testor,  ut  omittam  alia,  obtrectatoris  ipsius  exemplum, 
qui  in  oratione  sua  faceta  admodum,  copiosa,  luculenta,  pariter  quem 

vigorem,  varietatem  et  distinctionem,  sermo  Latinus  habeat  et  quam 
habilis  et  eruditus  ipsemet  in  rebus  hodiernis  Latine  exponendis  sit, 
planissimum  indicium  praestitit. 

Sed  ad  rem  redeo. 

Ex  ordine  praescripto  ad  hoc  munus  tuo  jussu,  Praeses  orna- 
tissime, demandatum,  jam  me  pro  viribus  meis  (quae  utinam  dignae 
essent  tanto  argumento  et  talis  caetus  favore)  accingo.  Non  sane 
sine  magna  animi  contentione,  immo  dicam,  metu  coram  vobis, 
socii,  prodeo  materiam  tam  gravem  et  nobilissimam  tractaturus ; nec 
me  latet  exiguum  quod  in  me  est  ingenium  contemplantem,  quantum 
sit  periculum,  ne  cimi  rei  ipsius  dignitati  tum  vestrae  famae  et 
auctoritati  pro  mea  voluntate  satisfecerim. 

Id  quoque  in  mentem  venit  permaltos,  qui  in  hocce  officio  ante- 
cesserunt, egregios  viros  ad  plenum  probasse,  quid  in  tali  re  vis 
praestantior  ingenii  scientia  multiplici  studiisque  uberrimis  aucta  et 
polita,  necnon  longa  experientia  confirmata,  valeat,  Collegii  nostri 
praeterea  historia  plerisque  vobis,  socii,  satis  superque  nota  est.  Nec 
mihi  spes  ulla  vobis  aliquid  forsan  novi  de  majoribus  nostris  in 
lucem  hodie  proferendi  est. 

Quibusdam  autem  e numero,  qui  hodie  nostram  aulam  ornant, 
nec  paucis  quidem,  res  aliter  constat.  Pauca  ideo  illorum  gratia  qui 
in  hac  materia  parum  versati  sunt  jam  liceat  pro  hac  vice  brevi 
disserere. 

Nostrum  fundatorem  eximium,  et  omnes  majores  qui  illius 
exemplum  aemulantes  in  nostram  societatem  beneficia  contulerint,  in 
bis  orationibus  silentio  semper  praeterire,  neque  decorum  neque 
commodum  mihi  videtur  esse. 

Quod  si  literae  humaniores  non  nihili  habendae  sint ; si,  ut 
Ciceronis  verbis  utar,  “ Nihil  sit  tam  angusti  tam  que  parvi  animi 

quam  amare  divitias Nihil  honestius  et  magnificentius, 

si  habeas,  quam  ad  benevolentiam  et  bberalitatem  conferre.”  Num 

Linacri,  Caii,  et  talium  insignium  virorum  eruditio  et  munificientia, 
vitae  integritas,  constantia,  religio  erga  sedes  humanitatis  et  nostram 
societatem,  nihil  nobismetipsis  hodie  imitandum  praebent,  nec  nos 
ut  ne  quid  inhumanum  ne  quid  inhonestum  in  nostras  vitas 
admittamus,  et  Medicinae  Facultatis,  et  hujusce  domus  honorem  et 
famam  sustentemus,  commoneant  neque  commoveant  ? 

Quantum  gratiae  Linacro  et  suis  collegis,  referendum  sit 
qualisque  fuerit  medicinae  et  medicorum  status,  qui  tunc  temporis 
in  Anglia  inveteravit,  facile  ex  Henrici  Octavi  literis  Collegii 
institutionem  nostri  concedentibus  nos  colligamus,  istiusque 
recordatio  a proposito  nostro  minime  aliena  est. 

Nobis  autem  hodie  hujus  aevi  ignoratiam  et  turpitudinem 
exprimere  aut  vix  in  mente  effingere  difficile  est.  In  saeculo  decimo 
sexto  Angliam,  in  literis  humanioribus  parhm  adhuc  profecisse,  et 
inter  Europae  civitates  in  Medicina  saltem  partes  fere  postremas 
tulisse  confitendum  est.  Medicinae  Facultas  vix  vulgo  agnita  non 
adhuc  lege  aut  statutis  sanciebatur.  Pro  scientia  et  philosophandi 
studio,  pro  naturae  indagatione  ignorantia  summa,  fabulae  aniles, 
somnia. 

Artem  et  scientiam,  quales  quales  tum  exstiterunt,  ordo 
clericus,  quippe  qui  solus  scientia  et  literis  praeditus  esset,  exercebat 
plurimum,  et  saepenumero,  “ Homines  improbi  avaritiae  magis 
causa  quam  bonae  conscientiae  fiducia  profitebantur,  unde  rudi 
et  credulae  plebi  plurima  incommoda  oriebantur.” 

Haec  cum  ita  essent,  Linacrus,  non  domi  habens  unde  Medicinam 
disceret,  in  Italiam  commigratus,  quicquid  scientiae  et  humanitatis 
Padua,  Florentia,  Roma  tunc  temporis  excoluerunt  penitus  arripiebat; 
et  mox  in  patriam  redux  operam  suam  et  facultates  omnes  conferebat, 
ut  Medicina  pariter  cum  literis  renata  se  sordibus  et  barbarie 
exueret,  et  professoribus  suis,  in  societatis  vinculum  commune 
allectis,  dignitatem  et  liberalitatem  vindicaret.  Hinc  nostri  Collegii, 

hinc  nostrae  auctoritatis,  et  medicorum  status  liberalis,  fons 
et  origo. 

Linacro  idcirco  quae  tanta  est  laus,  quis  tantus  est  honor 
qui  non  e nobis  debeatur  ? Medicis  omnibus  praeterea  superbiae 
et  gloriationis  non  inhonesta  causa  est,  principem  inter  viros 
qui  humanitatis  thesauros,  et  quicquid  Atticae,  quicquid  Romanae 
in  Academiis  peregrinis  inesset  elegantiae  in  nostram  patriam 
transtulissent,  fuisse  Medicum. 

Henrico  Octavo  autem,  qui  primus,  Linacri  precibus  inclinatus, 
constituit  audaciam  et  ignorantiam  circulatorum  compescere,  et 
Medicis  Collegium  et  privilegia  nostra  concedere,  Gratiae  in  hac 
re  agendae  sunt  magnae,  immo  ingentes,  si  Henrici  Regis  in  nos 
favorem  statuto  Senatus  nuper  perlato,  et  amaris  inde  ortis  et 
orituris  in  nostrum  Collegium  fructibus,  comparemus. 

Post  Linacrum,  Medici  illustres  tum  laici  tum  clerici,  nostrae 
Societatis  nascentis  primordia  aluere,  et  studiis  operibusque  orna- 
verunt.* 

Qualis  erat  Wottonus,  primus  qui  apud  nos  in  scientiae  naturalis 
studium  incubuit  esse  videtur. 

Qualis  Buttus,  Henrici  Octavi  medicus,  a nostro  Gulielmo 
Shaksperio  memoriae  proditus.  Wolseii  familiaris  ; amicus  insignium 
illorum  fidei  usque  ad  martyrii  coronam  defensorum,  Cranmeri  et 
Latimeri,  quorum  fama  apud  Anglos  nunquam  interitura  est. 

De  hoc  viro  Aschamus  Wendaeo  scribit — “ Indue  totum  Buttum, 
hoc  est  totum  animum,  studium,  voluntatem  ejus  erga  literas. 
Clarior  vir  ad  imitationem  proponi,  major  dignitas  ad  laudem  requiri 
profecto  non  potest.” 


* Munko  nostro,  Bibliothecae  Custodi  Harveiano,  qui  in  MS.  (cui  titulus  est 
“ The  Boli  of  the  Fellows  of  the  Eoyal  College  of  Physicians.”)  Societatis  nostrae 
historiam  funditus  et  feliciter  exposuit,  me  plurimum  debere,  et  decet  et  gratum 
est  agnoscere. 


9 


Testor  insuper  Caium  Linacro  in  scientia,  in  literis  humanioribus, 
in  munificientia  proximum.  Benefacta  ejus  in  suam  quam  dilectam 
Cantabrigiam  omnibus  nota  sunt.  In  nostram  Societatem  autem  multa 
contulit.  Primus  ille  apud  nostrates  anatomiae  fuit  conditor,  et 
anatomicis  suis  praelectionibus  disciplinae  tam  chirurgicae  quam 
medicae  vera  fundamina  posuit. 

Caii  curae  et  diligentiae  annalium  nostri  Collegii  primordia 
debemus. 

Caio  debentur  tui  Officii,  Praeses  ornatissime,  insignia  mystica. 
En  ! Yirga  argentea,  non  ferrea,  disciplinam  mitem  clementemque ; 
Serpentes,  sapientiae  indices,  prudentiam  in  nobis  regendis  signi- 
ficant. 

Sed  in  hac  materie  non  amplius  morandum  est.  Ad  nostrae 
orationis  auctorem,  initium  seipsum  et  finem,  Harveium  (nomen 
si  usquam  in  terris,  immortalitate  dignum),  festinare  tempus  monet. 

De  Harveii  vita  et  fortunis  quodcunque  memoriae  proditum  fide 
dignum  sit,  summa  elegantia  Latine  exposuit  Laurentius. 

Post  studia  in  omni  literarum  et  scientiae  genere  primum 
Cantabrigiae  deinde  Pataviis  producta,  in  Angliam  Harveius  reversus, 
mox  in  nostrum  Collegium  Londinense  cooptatus  est. 

Post  paucos  annos  in  praelectionibus  a Lumleio  et  Caldvallo 
institutis  coram  nostratibus  suas  sententias  de  cordis  motu  et 
sanguinis  circuitu  primum  promulgasse  fertur,  quas  posthac  amplius 
elaboratas  atque  pluribus  experimentis  et  rationibus  stabilitas  et 
confirmatas,  typis  excudendas  tandem  commisit. 

In  his  exercitationibus  quam  breviter,  quam  simpliciter,  sermone 
ornatiore  neglecto,  veri  magis  atque  argumenti  dignitatis  quam 
verborum  studiosus,  conclusiones  maximi  momenti  et  hactenus 
inauditas  demonstrat,  nempe,  “ quod  sanguis  per  pulmones  et  cor, 
pulsu  ventriculorum  transit,  et  in  universum  corpus  impellitur  : 
Hinc  per  venas  undique,  ab  exiguis  ad  majores,  de  circumferentia  ad 

centrum,  inque  Venam  Cavam  remeans,  ad  cordis  auriculam  tandem 
venit.” 

Non  hic  locus  narrandi  experimentorum  ordinem,  aut  vim 
rationum  earum  quibus  Harveius  suam  sententiam  tuetur.  Haec 
enim  omnia  pro  certis  constant,  et  ab  omnibus  accepta  sunt,  nec 
refellere  ea  hodie  quisquam  aggrediatur.  Ast  nihil  humani  tam 
spectatum  aut  tam  perfectum  usquam  exstitit,  quod  invidiae  et 
malevolentiae  morsum  evitare  possit. 

In  Harveium,  his  inventis  promulgatis,  cynici  onmes  continuo, 
omnes  qui  Aristotelis,  Galeni,  aut  cujusvis  praeclari  nominis 
auctoritati  nitentes,  in  medicina  omnia  ab  illis  adeo  consummata, 
ut  ne  quidem  hilum  superaddi  possit,  crederent,  oblatrare  et  virus 
acerbitatis  suae  evomere. 

Maledictis  autem  maledicta  rependere,  Harveius  contra  indignum 
philosopho  et  veritatem  indagante  judicabat;  sed  satius  et 
consultius  fore  has  contumelias  silentio  praetermittere.  Dicere  enim 
solebat  “ Indicium  esse  causae  non  bonae,  pro  eadem  rixose  acriterque 
contendere  : veritatem  autem  patrono  non  indigere.” 

In  omni  responsione,  cum  operae  pretium  respondere  sibi 
visum  est,  argumenta  argumentis  opposuit,  nihil  arroganter  sibi 
vindicans,  sua  cuique  tribuens.  In  scriptis  omnibus  qui  candor ! 
quae  aequitas  et  modestia  ! quae  verbis  fides  ! 

De  hoc  opere  insigni  in  quo  hodie  medicinae  verum  fundamen 
ponitur,  non  supra  modum  dixeris  si  nihil  in  omnibus  anatomiae 
et  physiologiae  inventis  ad  vitam  tam  magni  momenti,  nihil  huic 
aut  par  aut  simile,  usquam  prolatum  esse  affirmaveris. 

Hoc,  quamdiu  sanguis  in  corde  humano  pulsu  agitetur, 
monumentum  aere  perennius  vivet  et  in  aeternam  memoriam  Harveii 
nomen  inter  humani  generis  benefactores  praecipuum  conservabit. 

De  aliis  suis  operibus  nunc  taceatur. 

Qualis  autem  vir  apud  familiares  esset  Harveius  ab  Entio  nostro 

et  aliis  qui  cum  illo  in  consuetudine  intima  conjuncti  erant,  accepimus. 
In  colloquio  familiari  suas  sententias  mira  dicendi  copia  proferebat : 
tristem  severitatem  vultus  sauvi  comitate  et  leporibus  ita  condivit, 
ut  semper  apud  omnes  summa  gratia  et  summa  auctoritate  esset. 
Cum  imaginem  spectes,  verum  hunc  hominem  haud  dubites  dicere. 
Virum  ingenio  promptum,  animosum,  mente  sagacem,  constantem 
facile  credas,  scitum  et  lepidum  lubenter. 

Maximam  semper  benevolentiam  nostrae  Societati  praestitit 
Harveius,  Bibliotheca,  (ut  omittam  benefacta  alia)  libris  nostrum 
Collegium  ditans,  et  prope  jam  vitae  decurso  spatio,  praedium  a 
patre  sibi  relictum  sociorum  usibus  addixit.  Non  multo  post 
annis  et  podagra  confectus ; “ placidissimo  animo”  (ut  Entius  amicus 
ejus  summus  narrat)  fati  necessitatem  subiit. 

Ejus  quod  mortale  fuit  post  paucos  dies,  sociis  funus  longe 
extra  urbis  maenia  comitantibus,  Hempstadium  in  agro  Essexensi 
elatum  sepulchro  conditum  fuit. 

Praeterito  anno  rumor  ad  nostras  aures  pervenit,  Harveii 
sarcophagus,  crypto  ecclesiae  fenestra  parum  defenso,  ventis  et 
pluviis  patens,  ne  rimosus  mox  penitus  corrumpatur,  periculum 
esse.  Non  mora,  Thesaurarius  noster,  quibusdam  sociis  iter  una 
facientibus,  Hempstadium  se  contulit,  et  crypto  lustrato  ruinae 
imminentis  certior  factus,  Comitiis  Sociorum  statim  de  industria 
habitis,  rei  fidem  confirmavit. 

Uno  animo,  uno  ore  sociis  omnibus  desecrationi  ingruenti 
occurrere  placuit.  Utinam  hoc  nostrum  decretum  peractum  fuisset ; 
et,  Harveii  ossa,  crypto  sarcophagoque  sartis  tectis,  iterum  salva 
requiescere  in  pace,  ut  speramus,  in  diem  resurrectionis  beatae 
reservata,  dicere  potuissem ! 

Ad  Collegii  res  revertamur. 

Exardescente  bello  civili,  necnon  sub  imperio  Cromvellii,  res 
Collegii  nostri,  usque  adhuc  florentes,  perturbatae  erant  omnes; 
et  auctoritas  nostra  in  summum  discrimen  venerat. 

Expensis  non  sufficiente  serario,  praelectiones  omitti  necesse 
erat.  Examinationes  interruptae  erant.  Collegium  porro  sub  hasta 
positum  magno  suo  impendio  a Baldvino  Hamaeo  redemptum  erat. 
Medici  complures  intra  maenia  Urbis  Londini,  non  Collegii  nostri 
Licentia  practicandi  donati,  Collegii  privilegiis  contemptis,  medicinae 
facultatem  exercebant. 

Hamaei  in  manuscripto  in  lingua  Latina  cum  titulo,  “ Aliquot 
Bustorum  Reliquia,”  lucide  admodum  et  pulcherrime  scripto,  in 
Collegii  nostri  bibliotheca  servato,  multa  obiter  de  medicorum  statu, 
in  istis  temporibus  inquietis  gravi  molestiae,  necnon  dedecori, 
obnoxiis,  commemorata  sunt. 

Inter  alia  incommoda,  conqueritur  Hamaeus,  “ Incursant  nos 
passim  ingrati  pharmacopolae,  indocti  Chirurgi,  audaces  agyrtae, 
arrogantes  chymici  cum  multis  deviis,  fatuisque  mulierculis;  et  ne 
quid  doleat  desit,  sunt  qui  prospera  in  casum,  adversa  in  culpam 
transferre  non  dubitant.” 

Rege  autem  instaurato,  resarciendarum  impensarum,  et  firmandae 
Collegii  auctoritatis  gratia,  medicos  omnes  doctoratus  laurea  ornatos 
qui  tunc  temporis  sine  Collegii  Licentia  Medicinae  artem  exercebant, 
in  Collegium  Sociorum  Honorariorum  titulo  adsciscere  consultum 
optime  est.  Et  quoniam  ex  his  multi  cum  moribus  et  aetate  graves 
tum  dignitatis  et  literarum  fama  celebres  erant,  non  tales  in  examina- 
tionem publicam  sisti,  suffragiis  omnium  decretum  est.  Hanc 
gratiam  medici  lubenter  admodum  acceperunt  septuaginta  et  in 
nostram  Societatem  cooptati  fuerunt. 

Sic  Collegii  opes  refectae,  auctoritas  amplius  stabilita  erat. 
Attamen  hominum  proposita  turbat  frustaturque, 

“Fortuna  saevo  laeta  negotio 
Ludum  insolentem  ludere  pertinax” 

Idem  quod  in  nostris  rebus  evenit  male. 

Haud  enim  multo  posthac  Pestis  Londino  incumbens, 
pedetentim  primum  repens,  deinde  perniciter  grassans,  mox  totam 

urbem  prorsus  occupabat.  Moriebantur  undique  catervatim  alii 
incuria,  alii  vero  vel  diligentissime  curati,  nec  ullum  prorsus  Medicis 
repertum  erat,  quod  morbo  laborantibus  adhibitum  prodesset. 

“ Mussabat  tacito  Medicina  timore.” 

Mali  magnitudine  tandem  victae  mentes  omnium  defecere ; donec 
ad  salutis  desperationem  conversi,  Medici  etiam  quam  plurimi  in 
rus  evaserunt. 

Paucis  tamen,  honore  omni  dignissimis,  malo  non  cedere, 
sed  fortiter  morbi  ingruentis  periculum  adire  secum  statutum 
est;  qui  sibimetipsis  non  parcentes  in  aegrorum  aedes  ubicumque 
ingressi  se  caritatis  et  benevolentiae  officiis  totos  dederunt.  Inter 
hos  Whartonus  et  Hodgesius  nostrates  commemorandi  sunt,  qui 
in  officio  colendo  vitae  honestatem  omnem,  in  negligendo  turpitudinem 
sitam  esse  judicantes,  et  saluti  publicae  et  aliorum,  suo  posthabito, 
commodo  prospicientes,  fixis  aquilis  immoti  locum  tuebantur.  Ex  his, 
Hodgesii  nomen  celebrare  mihi  praesertim  pergratum  et  cordi  est : 
iisdem  enim  ille  Humanitatis  sedibus  nutritus  erat,  ac  ipse  egomet 
usus  sum  : quibus,  Deo  optimo  maximo  favante,  omne  quod  mihi 
inest  boni  aut  ad  vitam  commodi  me  prorsus  debere  lubenter  fateor. 

Scholae  Regiae  Westmonasteriensis  alumnus,  inde  in  aedes  Christi 
apud  Oxonienses  ascriptus,  animum  ad  philosophiam  et  medicinam 
strenue  adjunxit.  Artium  magistri  et  medicinae  gradus  ibi 
adeptus  est.  Non  multo  post  Londini  domicilium  collocans,  in 
nostram  Societatem  ex  more,  primum  Inceptor  Candidatus,  dein 
Socius  cooptatus  est,  et  tempore  progrediente  Harveii  orationem 
habuit. 

Per  totam  pestis  stragem  constante  animo  aegros  curavit, 
Valetudinem  suam  integram,  ut  ipse  narrat,  modico  Vini  Hispanici 
usu  et  convivio  satis  lauto,  decedente  die,  non  sine  colloquiis  amaenis 
lepidisque,  continuo  servans. 

Hujus  Morbi  cursum  Hodgesius,  Thucydidis  et  Hippocratis 

aemulus,  sermone,  inflatiore  quamvis  interdum,  eleganti  tamen  e 
majori  parte  accuratissime  exposuit. 

Utinam  meritis  tanti  viri  fortuna  per  totum  vitee  cursum 
respondisset,  et  Hodgesio  honoribus  et  opibus  aucto  supremum 
feliciter  illuxisse  diem,  dicere  potuissem!  Eheu!  sere  alieno  demersus 
in  carcerem,  animam  efflavit  miserabiliter. 

Sed  ad  propositum  redeo. 

Peste  crescente  indies  et  supra  modum  urgente,  cives  nostri  vix 
habentes  quid  agerent,  aut  quo  se  verterent,  sacra  ac  profana  seque 
negligere  coeperunt;  et  quod  quisque  sibi  jucundum  aut  qusestuosum 
fore  sestimabat,  id  palam  facere  impudenter  pergebat.  Non  Dei 
metus,  non  hominum  leges  eos  a proposito  turpi  quamvis  aut 
inhonesto  arcebant.  Quoniam  enim  omnes,  honestos  atque  inhonestos, 
pariter  morbo  succumbere  aspexerunt,  virtutem  colere  aut  negligere 
eodem  redire  judicabant ; et  nemo  se  forsan  tamdiu  superstitim 
futurum  esse  ut  poenas  delicti  sui  daret  putabat. 

Inter  alia  hujusce  temporis  eflrsenati  flagitia,  Collegii  nostri 
foribus  effractis,  pecunia  a Medicis  illis,  qui  nuper  in  sociorum  ordinem 
cooptati  fuerant,  collata  spoliatum  erat  penitus  aerarium.  Mox  uno 
interposito  anno,  nostris  rebus  ruina  incidit  gravior : (Edes  ipsae  cum 
bibliotheca  incendio  immani,  communi  urbis  calamitate,  in  cineres 
eheu  ! funditus  redactae  sunt. 

Haec  in  mentes  vestras  revocare  tempestivum  et  operae  pretium 
mihi  esse  visum  est,  quia  post  ducenos  annos  nostri  Collegii  auctoritas 
pristina  diminuta  iterum  in  simile,  quadam  exparte,  discrimen  venerat; 
et  nosmetipsi  majorum  nostrorum  exemplum,  ut  speramus  auguriis 
melioribus,  nuper  consecuti  sumus. 

Medici  enim  quam  plurimi,  Doctoratus  laurea  ornati,  medicinae 
facultatem  sincere,  nec  pharmaca  vendentes,  nec  conficientes,  intra 
nostri  Collegii  jurisdictionem,  Collegii  privilegiis  contemptis,  diu 
exercebant. 

Nonnulli  autem,  scientia  forsan  praediti,  et  favore  publico 
florentes,  per  Angliam  sine  ulla  licentia  ab  Academiis  Anglicis  aut 
Collegio  nostro  concessa,  auctoritatem  omnem  spernere  soliti  erant. 
Horum  uni  et  alteri  jus  ubique  practicandi  liberum  Senatus  Statutum 
de  rebus  medicis  nuper  perlatum  jam  omnino  permisit.  Horum 
uni  et  alteri,  qui  scilicet  unius  anni  spatio  gratiam  accepturi 
essent,  Collegii  nostri  permissorum  privilegia,  nulla  prius  apud 
censores  habita  examinatione,  proponere  nobis  consultum  fuit, 
ea  lege  tantum  ut  unusquisque  suffragiis  solito  more  in  comitiis 
nostris  se  submittat. 

Anno  gratiae  jam  ad  finem  perducto,  medici  plus  quadrin- 
genti conditiones  libenter  acceperunt,  et  in  permissorum  ordinem 
cooptati  sunt. 

His  omnibus  omnia  fausta  et  felicia  precor. 

Et  si  quis  ex  eorum  numero  hodiernae  celebrationi  adsit,  illi 
caeterisque  omnibus  dicere  fas  sit,  “ Collegium  nostrum  venerabile 
vobis  jam  honorem  dignitatemque  contulit  ; speramus  itaque  vos 
majorum  nostrorum  aemulos,  Vitae  integritate,  moribus,  doctrina 
vosmet  ita  gessuros,  ut  famam  exinde  latiorem  novos  que  splendores 
nactum  Collegium  nostrum,  salutis  publicae  et  Medicinae,  ut  semper, 
tutamen  et  decus,  magis  indies  coram  omnibus  effulgeat.” 

Per  ducenos  fere  annos  usque  ad  hodierna  tempora  Collegii 
nostri  annales  ubique  nominum  clarorum  qui  cum  in  medicina 
tum  in  scientiae,  et  literarum  omni  genere  praenituerunt,  copia 
uberrima  abundant.  Nec,  me  judice,  socii  recentiores,  qui 
eheu ! in  nostra  hac  mtate  mortem  obierunt,  a majorum  virtutibus 
degenerarunt. 

Ut  alios  omittam,  testor  Chambers,  in  literis  humanioribus 
eruditum,  morbi  dignoscendi  peritum  et  curandi  omnium  in  his 
nuperis  temporibus  habilissimum. 

Testor  Brightium,  virum  sagacem,  in  rebus  pathologicis  doc- 

tissimum,  cujus  De  Renum  morbis  albuminis  fluxus  connexis 
indagationes  quam  maximi  ad  medicinam  momenti  sunt.  Capitum 
tam  carorum 

“ Quis  desiderio  sit  pudor  or  modus  ?” 

Testor  insuper  duos,  qui  in  hoc  praeterito  anno  e vita 
discesserunt,  et  monumenta  insignia  sibi  exegerunt ; Blackallium 
nempe  et  Toddium.  Hunc  in  medio  vitae  spatio  correptum  : Illum 
annis  plus  octoginta  gravem.  De  his  pauca  liceat  proferre. 

Blackallius,  in  omni  Literarum  Humaniorum  genere  apud 
Oxonienses  institutus,  Londinum  inde  commigravit,  et  in  Sancti 
Bartholomaei  nosocomio  ad  medicinae  principia  intelligenda,  et  ad 
morbos  observandos  se  totum  dedit.  Libros  in  nostra  arte 
magistrorum,  tum  veterum,  tum  recentium,  diligenter  in  manu 
versabat,  et  in  aegrorum  cameris  tabulis  mandabat  si  quid  forte 
novum  aut  observatione  dignum  in  morborum  cursu  et  curatione 
notavisset,  Praecepto  Verulamii  scilicet  obtemperans,  “ Qui  ad 
observandum  adjicit  animam,  ei  in  rebus  etiam  quae  vulgares  sint, 
multa  observatu  digna  occurrent.” 

His  doctrinae  et  experientiae  praesidiis  munitus  Doctoratus 
gradum  apud  Oxonienses  adivit.  Deinceps  in  urbem  Exoniensem 
se  recepit  ; ibique  artem  suam  fructu  laborum  maximo  et  fama  indies 
aucta  pene  ad  finem  vitae  exercuit. 

Confitentur  omnes  qui  cum  illo  consuetudinem  habuerunt  in 
arte  sua  Blackallium  fuisse  magistrum,  in  rebus  dubiis  sagacem,  in 
agendo  promptum  et  scientem,  tantaque  in  aegrum  animi  intentione, 
ut  nihil  actum  putaret,  donec  vel  cogitatio  crebra,  vel  labor  indefessus 
aliquod  tandem  auxilii  afferrent. 

Literis  autem  humanioribus  omnigenis  imbutus,  et  vi  memoriae 
mira  admodum  pollens,  ita  innatis  facetiis  sermones  immiscuit,  ut 
audientium  omnium  voluptatem  sibi  conciliaverit 

Annos  fere  abhinc  quinquagenos  opus  suum,  “ De  Hydropicis 

et  praecipue  cie  ea  Sanguinis  parte,  quae  coagulari  possit,  cum  urina 
excreta”  praelo  commisit,  in  quo  summa  perspicuitate  et  doctrina 
rem  hactenus  ignotam  exposuit,  et  quasi  e tenebris  in  lucem  eduxit. 

Si  omnia  in  hoc  saeclo  prolata,  quae  pathologiam  spectant, 
perpendamus,  fortasse  id  albuminis  in  urina  excreti  inventum 
imprimis  aestimandum  est. 

Blackallii  idcirco  nomen  in  numero  eorum  qui  medicinae  et  mundo 
profuerunt,  jure  semper  habebitur. 

Todclius,  docti  anatomiae  et  chirurgiae  apud  Dublinenses 
Professoris  filius,  postquam  ex  ephebis  excessit,  in  Juris  Civilis  studia 
incumbebat.  Patre  autem  praematura  morte  abrepto,  Medicinae 
facultatem  colere  magis  ad  rem  fore  judicans  protinus  huic  facultati  et 
scientiis,  quae  cum  ea  consociatae  sunt,  in  Sanctae  Trinitatis  Collegio 
Dublinensi  diligenter  operam  dabat. 

Postea  in  Angliam  commigratus,  apud  Oxonienses  Doctoratus  ad 
gradum  promotus,  Collegii  nostri  in  Sociorum  numerum  cooptatus 
erat.  Non  multo  post,  Anatomiae  et  Physiologias  in  Kegis  Collegio 
apud  Londinensis  electus,  praelectionibus  suis,  famae,  quam  opus 
eximium  physiologicum  amplius  confirmavit,  fundamina  posuit. 
Ad  nosocomium  interea  (quod  Collegii  supra  dicti  nomen  hodie  gerit) 
condendum  operam  efficaciter  admodum  navavit ; aedificioque  tandem 
ad  finem  perducto,  ipse  unus  e medicis,  primo  ei  designatis,  exstitit. 
Officio  sibi  ita  mandato  summa  cum  auctoritate  et  summo  favore  apud 
alumnos  per  multos  annos  feliciter  functus  est,  donec  haud  multo  ante 
decessum  suum,  praxeos  apud  privatos  onus  indies  crescens  isto  se 
abdicare  monuit. 

Sic  vixit  Toddius, 

“Noctes  atque  dies  nitens  praestante  labore 
Ad  summas  emergere  opes,”  famamque  perennem. 

Et  cum.  tanti  laboris  praemia  merita  jam  delibabat,  dum  omnia  illi 
arridebant,  et  nomen  ejus  in  ore  omni  populo  erat,  morbi  latentis  diu 

insidiae  de  improviso  proruperunt  et,  haemorrhagia  subito  orta,  mors 
Eheu ! illum  continuo  occupat. 

Medicina,  varia  et  mutabilis  semper,  nunc  hoc  nunc  illo  medendi 
methodo  gaudet. 

In  hujusce  saeculi  initio  Depletio  omnigena  medicis  quam 
plurimum  placuit. 

Stimulantium  hodie,  Vini  praesertim,  spiritus  Vini  Gallici  et 
similium  obtinuit  largior  usus.  Hujusce  methodi  auctorem  multi 
Toddium  asserunt.  Verum  enimvero  non  Toddio,  non  uni  aut 
alteri  debemus  hanc  curandi  rationem,  quae  gradatim,  mutatis  aeris 
forsan,  necnon  corporum,  conditionibus,  praevaluit. 

Nosocomii  cujusvis  annales  haec,  ni  fallor,  plane  demonstrant. 
Cuivis  in  Sancti  Georgii  Nosocomii  annales  per  annos  jam  actos 
triginta  servatos  inspicienti  haec  vicissitudo  patet. 

Venae  sectio  per  id  tempus  singulis  annis  ibi  rarior  fit.  Cucur- 
bitulorum,  Hirudinum  usus,  quotannis  diminutus,  hodie  vix  ullus 
est.  Vini  contra,  spiritus  Vini  Gallici,  cerevisiae  expensa,  perpetuo 
aucta,  supra  modum  jam  ampliatur. 

Toddius  fortasse  stimulantium  usum  largum,  et  insolitum  in 
inflammatione,  suaserit ; et  nobis  certe  periculum  est,  ne  plus  quam 
commodum,  immo  temere,  hunc  medendi  methodum  prosequamur. 
Sed  Toddium  idcirco,  necnon  Brightium,  mortuos,  vix  nostris  oculis 
amotos,  contumeliis  foedis  lacessere,  facinus  est  indignum ; nec  causa 
aut  ratio  adduci  potest  quin  omnium  liberalium  exprobatione  tale 
flagitium  castigetur. 

Non  sic  Harveii  vestigii  sistendum  est. 

Quod  si  apud  nos  hodie  res  ita  se  habeant,  proh  Pudor  et 
dedecus  ! nonne  omnium  maxime  interest,  et  insuper  adprime  solatio 
habendum  est,  ad  exempla  virtutis  et  liberalis  animi,  quae  majores 
nostri,  et  ante  alios  ipse  Harveius  noster  exhibuerint,  posse 
nos  confugere  ? 


19 


Sed  tandem  vela  contrabam  necesse  est,  nec  quidem,  ut  arbitror, 
finem  mese  orationis  commodius  faciam,  quam  rursum  in  mentes  vestras 
revocare,  quantum  ad  medici  veram  personam  effingendam  literae 
humaniores  valeant.  Hisce  a teneris  imbutus  nemo  est,  qui  non  irae 
turpique  invidiae  modum  ponere  sciat ; nemo,  qui  non  detrectatoris 
partes  penitus  oderit.  Quippe  verus  Medicus  hoc  sibi  proponit,  prodesse 
omnibus,  obesse  nemini,  vitiis  infirmitatibusque  animi  pariter  ac 
corporis  in  melius  redigendis  vim  omnem  studiumque  impendens. 

Hae  nobis  sint  semper  artes  ! Istam  Medicinae  praxim,  immo 
religionem  sacrosanctum  nos  fideliter,  precor,  observemus  ac  tueamur, 
salvam,  ut  accepimus,  posteris  tradituri. 

Valete. 


FINIS. 


Excudebat  G.  J.  Golboukn. 

